**Generalforsamling senior 2019-09-30**

Sæson 2018/19 blev på senior siden et historisk år.

Det var et år hvor chancen for oprykning til 1. division var historisk stor da 7 ud af 8 1 hold i oprykningsspillet ville rykke op. Der var så mange pladser da man til denne sæson har besluttet at lave 2 1. divisioner en til øst og en til Vestdanmark.

På senior siden havde vi til denne sæson et 2. divisions, et 3. divisions og et danmarksseriehold. Vi valgte ikke at tilmelde et kredsserie hold da året før måtte trække 4. holdet undervejs.

1. holdet i 2. division blev nummer 5 i grundspillet og sluttede som nummer 4 af 8 hold i oprykningsspillet. I sidste runde i Holbæk sikrede holdet sig en meget flot oprykning med en 7-6 sejr i Holbæk. Det var historisk – for første gang i Kolding Badminton Klubs historie kunne vi nu se frem til at skulle spille 1. division. Især imponerende fordi vi i Kolding havde Danmarks klart yngste 1. hold – det er solidt ungdomsarbejde fra især Steen Thomsen og Peter Nedergaards side som her gav bonus.
2. 2. holdet i 3. division blev nummer 6 i grundspillet og skulle ud i nedrykningsspil for at undgå nedrykning. Her var holdet meget overbevisende og lavede point i 3 af 4 kampe og sluttede på 4. pladsen, så endnu en sæson i 3. division var sikret.
3. 3. holdet i danmarksserien blev også nummer 6 i grundspillet og skulle i nedrykningsspil. Her var de også meget overbevisende og sluttede på en 3. plads og sikrede sig endnu en sæson i danmarksserien.

Status blev altså at vi til denne sæson kunne starte ud med 1. division, 3. division og danmarksserie – et meget flot niveau som også er attraktivt for vore talenter.

Oprykningen til 1. division gjorde også, at spillere fra andre klubber bød sig til, ofte for store summer, men vi valgte at have is i maven og primært satse på vore egne talenter. Så vi økonomisk ikke slår større brød op end vi kan bage.

Sidste år talte jeg om, at vi havde en stor udfordring med at vi havde større afgang end tilgang af spillere, især vore talenter som rejste til Ikast eller Århus. Vi mistede sidste år 12 spillere og fik kun 3 ind.

Det positive til denne sæson er at vi har knækket kurven. I år er 8 rejst og vi har fået 9 nye til og især positivt at vi har fået nogle af vore tidligere spillere tilbage som fx Frederikke Toft og Philip Klindt.

Spændende nyt til denne sæson er også at vi har skiftet senior cheftræner. Efter mange år med Steen Thomsen som chef træner har vi til denne sæson lavet en kontrakt med 24-årige Mads Selmer fra Viby. Sin unge alder til trods har Mads masser af træner erfaring og så bliver han oven i købet også spiller i Kolding. Endnu engang tak til Steen herfra og held og lykke til Mads. Det virker som om Mads allerede er faldet godt til og spillerne har taget godt imod ham. Af nye træner har vi også fået Jonas Lyskjær fra Aabenraa på KEA delen og på tirsdags senior træningen har vi fået tilknyttet Karsten Schultz og Morten Møller på skift.

I dag vælger jeg efter 3 år at træde af som senior formand og vil gerne sige tak til mine med bestyrelses medlemmer for et godt samarbejde og til spillere og trænere for en god tid med masser af gode oplevelser. I forhold til mit travle butiksliv føler jeg jeg tit må gå på kompromis med nogen arbejdsopgaver og mener derfor det er bedst hvis en ny med bedre tid kommer til.

Tak til jer alle og tak til dem jeg har glemt.